section_heading: Skladanje, snimanje i tekstovi
paragraph_text: Glavna tematika obZena je, prema Haakeovim riječima, "ljudsko zlo". Naziv je igra riječi nastala pomoću riječi "obscene" ("opsceno") i "Zen"; dodatno, "ob" znači "anti" na latinskom jeziku. Dakle, naziv sugerira da je ljudska vrsta pronašla sklad i ravnotežu u ratovanju i prolijevanju krvi.<ref name="Exclaim! obZen Greg Pratt">  Revolver Magazine smatra kako tekst naslovne skladbe na obZenu predstavlja cijeli album: "Salvation found in vomit and blood / Where depravation, lies, corruption / War and pain is god." ("Spasenje pronađeno u izbljuvku i krvi / Tamo gdje su siromaštvo, laži, korupcija / Rat i bol su bogovi.") Međutim, Haake smatra da "mi kao ljudi ne počivamo na mržnji i lošim osjećajima. No s ovim pjesmama, mislim da smo zapravo htjeli tekstualno naslikati sliku koja bi se mogla promatrati kao opomenu. Govorimo na način 'Obratite pažnju. Govorimo o tome kakvi su neki dijelovi koji čine čovjeka te je ovo što možemo biti u najgorem slučaju.' Stoga je više o bivanju svjesnim negativnih osjećaja nego o življenju istih cijelo vrijeme."